b'\n_START_ARTICLE_\nLinnaistensuon luonnonsuojelualue\n_START_SECTION_\nKasvillisuus\n_START_PARAGRAPH_\nYleisi\xc3\xa4 kasveja ovat suopursu, juolukka, variksenmarja, tupasvilla, suomuurain. My\xc3\xb6s suokukka, isokarpalo, py\xc3\xb6re\xc3\xa4lehtikihokki ovat melko yleisi\xc3\xa4. Hy\xc3\xb6nteisi\xc3\xa4 Linnaistensuolla on tavattu 36 lajia. Lahden seudulla tyypillinen suolla el\xc3\xa4vien hy\xc3\xb6nteislajien m\xc3\xa4\xc3\xa4r\xc3\xa4 on yleens\xc3\xa4 17. Harvinaisia lajeja ovat suotarhay\xc3\xb6kk\xc3\xb6nen, muurainhopeat\xc3\xa4pl\xc3\xa4 ja r\xc3\xa4melehtimittari.\n_START_SECTION_\nAlueet ja sijainti\n_START_PARAGRAPH_\nSe koostuu my\xc3\xb6s yksityisist\xc3\xa4 Linnaistensuon luonnonsuojelualue 1:st\xc3\xa4 (96 ha), 2:sta (13 ha), 3:sta (38 ha), 4:st\xc3\xa4 (2 ha), 5:st\xc3\xa4 (3 ha) ja 6:sta (4 ha) ja kokonaan my\xc3\xb6s Linnaistensuon keskell\xc3\xa4 oleva valtion omistama alue huomioon ottaen Lahden kaupungin puolella yhdest\xc3\xa4toista tontista, 398-405-13-83, 398-405-13-54, 398-405-10-85, 398-405-14-109, 398-405-10-63, 398-405-10-72, 398-405-13-32, 398-405-10-63, 398-405-3-61, 398-405-13-66 ja 398-405-3-69. Kaikki tontit eiv\xc3\xa4t sis\xc3\xa4lly kokonaan luonnonsuojelualueeseen, vaan sis\xc3\xa4lt\xc3\xa4v\xc3\xa4t my\xc3\xb6s siihen kuulumattomia osia, kuten peltoa.\n_START_SECTION_\nLuontopolku suo-osalla luonnonsuojelualuetta\n_START_PARAGRAPH_\nLinnaistensuon luonnonsuojelualueelle p\xc3\xa4\xc3\xa4see Linnaistentien ja Ilolantien kautta Kujalasta. Linnaistensuon luonnonsuojelualueen luontopolun opasteet varsinaisesta opastetaulusta yhteentoista luontopolun pisteeseen kulkevat id\xc3\xa4st\xc3\xa4 Linnaisista Ilolantie 31:n kohdalta l\xc3\xa4nteen Korvenrannantie 262:n suuntaan. Osa luontopolun rasteista ei ole n\xc3\xa4kyviss\xc3\xa4 en\xc3\xa4\xc3\xa4 ja osassa pystyss\xc3\xa4 olevista puuaidanseip\xc3\xa4ist\xc3\xa4 ei ole en\xc3\xa4\xc3\xa4 luettavaa mustaa numeroa valkoisella muovipohjalla. Opasteet on pystytetty Euroopan unionin rakennerahastoista tuetulla hankkeella 2005. Ilolantie 31 ja Korvenrannantie 262 eiv\xc3\xa4t ole postilaatikollisia postiosoitteita, mutta maaseudun osoitteiston mukaisesti ne ovat kohdilla, jonka kautta p\xc3\xa4\xc3\xa4st\xc3\xa4\xc3\xa4n luonnonsuojelualueen kummankin p\xc3\xa4\xc3\xa4n pys\xc3\xa4k\xc3\xb6intipaikoille matkapuhelinkartoin tai maanmittauslaitoksen Kansalaisen Karttapaikka -palvelun avulla._NEWLINE_Liittym\xc3\xa4tien p\xc3\xa4\xc3\xa4ss\xc3\xa4 on sorakuoppa, josta Linnaistenm\xc3\xa4est\xc3\xa4 on aikoinaan kaivettu soraa. Linnaistenm\xc3\xa4ki on 30 metri\xc3\xa4 lounaassa olevaa Linnaistensuota korkeammalla.\n_START_SECTION_\nLinnaistenm\xc3\xa4ki\n_START_PARAGRAPH_\nLinnaistensuon it\xc3\xa4puolella ja Ilolantien l\xc3\xa4nsipuolella on Linnaistenm\xc3\xa4ki (675975 343332 120), joka on tai jonka uskotaan tutkimusten perusteella arkeologisesti voivan olla ajallisesti m\xc3\xa4\xc3\xa4ritt\xc3\xa4m\xc3\xa4t\xc3\xb6n linnavuori. Sen keskell\xc3\xa4 on sorakuoppa. Linnaistenm\xc3\xa4en huipulla on kuuden kiven kiviympyr\xc3\xa4, Loivalla l\xc3\xa4nsirinteell\xc3\xa4 olevaa keskener\xc3\xa4ist\xc3\xa4 vallia arvellaan osaksi entist\xc3\xa4 kivikirkon kokonaisuutta. Alueella tehtiin arkeologisia kaivauksia Simo Vanhatalon johdolla 1989, jossa kuitenkaan linnavuorta ei voitu t\xc3\xa4ysin vahvistaa ja joissa ajateltiin joidenkin kaivantojen olevan sis\xc3\xa4llissodan aikaisia juoksuhautoja. Kartoittamisen kannalta Linnaistenvuoren ymp\xc3\xa4ri kulkevat polut ovat olleet merkittyin\xc3\xa4 jo vuoden 1778 kartalle.\n_START_SECTION_\nMuuta\n_START_PARAGRAPH_\nLinnaistensuota on kutsuttu Kanasuoksi, Kenansuoksi ja Lakeasuoksi. Toisen maailmansodan aikana Linnaistensuota ep\xc3\xa4iltiin my\xc3\xb6s desanttien laskuvarjomaahantulokent\xc3\xa4ksi, mink\xc3\xa4 vuoksi sinne j\xc3\xa4rjestettiin vartiointia. _NEWLINE_Suon taloudellista k\xc3\xa4ytt\xc3\xb6\xc3\xa4 alettiin tehostaa 1930-luvun suuren laman aikana julkisilla h\xc3\xa4t\xc3\xa4aput\xc3\xb6ill\xc3\xa4, jotka k\xc3\xa4sittiv\xc3\xa4t suota kuivattavien ojien kaivamista. Suurimmat ojitukset suoritettiin kuitenkin 1960- ja 1970-luvuilla. Linnaistensuolta on lis\xc3\xa4ksi nostettu palaturvetta 1930-1960 -luvuilla. Suolla on ollut 18 turpeenkuivatuslatoa sek\xc3\xa4 turpeenkuivatustelinerivej\xc3\xa4. 1950-luvulta alkaen koneellisen ojankaivuun vuoksi suo alkoi r\xc3\xa4metty\xc3\xa4._NEWLINE_Suolle suunniteltiin monenlaisia k\xc3\xa4ytt\xc3\xb6tarkoituksia, mm. turpeennostoalueeksi ja Lahden kaupungin kaatopaikaksi. Lahden kaupungin kaatopaikka kuitenkin tuli Kolavalle. Suolla on tavattu metso ja isokuovi, nuolihaukka, tuulihaukka, t\xc3\xb6yht\xc3\xb6hyypp\xc3\xa4 sek\xc3\xa4 vuonna 1964 riekko._NEWLINE_Linnaistenm\xc3\xa4en l\xc3\xa4nsireunalla on kivikirkoksi kutsuttu rakennelma, joka saattaa olla muinaislinnan osa.'